wickkiey/tamil-wikipedia-chunked huggingface dataset:
# கெல்சிங்கிப் பல்கலைக்கழகம்

## தமிழ் ஆய்வுகளும் தமிழ் வகுப்புகளும்

கெல்சிங்கிப் பல்கலைக்கழகத்தில் தமிழ் வகுப்புகள் மாணவர்களுக்கு வழங்கப்படுகின்றன. தமிழ் நூல்கள் மொழிபெயர்ப்புச் செய்தல் பணியும் இங்கு நடைபெறுகிறது. பேராசிரியர் அஸ்கோ பார்பொலா அறியப்பட்ட தமிழறிஞர் ஆவார். கலேவலாவைத் தமிழில் மொழி பெயர்த்த உதயணன் என அறியப்படும் ஆர். சிவலிங்கம் அவர்களும் இங்கேயே பணிபுரிகிறார்.
# கோபியோ

**கோபியோ** என்பது இந்திய வம்சாவளி மக்களின் உலகளாவிய அமையம் ஆகும். Global organization of People of Indian Origin என்பதன் சுருக்கமாக இது இப்பெயரால் அழைக்கப்படுகின்றது.
# கோபியோ

## வரலாறு

1989 ஆம் ஆண்டு செப்டெம்பர் மாதம் முதலாம் திகதி நியூ யோர்க்கில் நடைபெற்ற முதலாவது இந்திய வம்சாவளி மக்களின் மாநாட்டில் கோபியோ அமைப்பு முதன்முதலில் தாபிக்கப்பட்டது. இவ்வமைப்பு இந்திய வம்சாவளி மக்களுக்கு எதிரான மனித உரிமை மீறல்களுக்கு எதிராகக் குரல் கொடுத்து வருகின்றது.
# கோபியோ

## வெளி இணைப்பு

- கோபியோ தளம்
- கோபியோ நடவடிக்கைகள்
- NRI Online கோபியோ செய்திகள்
- Immigration Voice
- [http://www.gopiosv.org/
# வார்ப்புரு:வானிலை

}
| contentclass = hlist  
| list1title = பருவ காலம்
| list1 =
- இளவேனிற்காலம்
- கோடைகாலம்
- இலையுதிர்காலம்
- குளிர்காலம்  
| list2title = புயல்
| list2=
- முகில்
- திரள் கார்முகில்
- இடிமழை
- இடி
- மின்னல்
- சுழல் காற்று
- முகில் நீர்த்தாரை
- எரி சுழல் காற்று
- சூறாவளி
- வெப்ப மண்டலச் சூறாவளி
- பருவப் பெயர்ச்சிக் காற்று
- புழுதிப் புயல்
- நெருப்புப்புயல்
- பனிப்புயல்  
| list3title= பொழிவு
| list3=
- மழை
- ஆலங்கட்டி மழை
- முகிற்பேழ் மழை
- பனித்தூவி  
| list4title= மற்றவை
| list4=
- வானியல்
- தட்பவெப்பநிலை
- வளிமண்டலம்
- வேதியியல்
- வளி மாசடைதல்
- மூடுபனி
- அதிவேகக் காற்றுப்புனல்  
| below =  
}}<noinclude></noinclude>
# சேரர் கோட்டை (புதினம்)

**சேரர் கோட்டை,** கோகுல் சேஷாத்திரி எழுதிய ஒரு வரலாற்றுத் தமிழ்ப் புதினம். காந்தளூர் சாலைப் போரில் ராஜராஜ சோழன் அடைந்த வெற்றியை அடிப்படையாகக் கொண்டு புனையப்பட்ட நூல். களரிப்பயிற்று, வர்மக்கலை ஆகியவை குறித்த விவரங்கள் இந்நூலில் கையாளப்பட்டுள்ளன. 2007 முதல் 2010 வரை மாத இணைய இதழான வரலாறு.காம் இதழில் தொடராக வெளிவந்த இக்கதை கமலம் புக்ஸ் பதிப்பகத்தாரால் நூலாக ஜூலை 21, 2012 ஆம் ஆண்டு வெளியிடப்பட்டது.
# சேரர் கோட்டை (புதினம்)

## கதைச் சுருக்கம்

தனது மூத்த அண்ணனான ஆதித்த கரிகாலரின் கொலைக்கும் சேர நாட்டில் அமைந்துள்ள காந்தளூர்ச் சாலைக்கும் ஏதோ ஒரு மர்மமான தொடர்பு உள்ளது என்பதைக் கண்டறியும் அருள்மொழிவர்மர் (எ) ராஜராஜ சோழன், சாலையை நேரடியாகத் தாக்கத் தயங்குகிறார். ஏனெனில் காந்தளூர்ச் சாலை சேர நாட்டில் மிகவும் மதிக்கப்படும் நான்கு கல்வி கேந்திரங்களுள் ஒன்று. மேலும் பாண்டி நாட்டைக் கடந்து சேர நாட்டை அடைவதும் எளிதான செயலல்ல.  
இந்தச் சிக்கலுக்கான விடைதேடி தனது ஆசிரியரான நாகப்பட்டினம் பதர திட்ட விஹாரையின் தலைவரான மஹா காசியப தேரரை தனது சுற்றத்தாருடன் சந்திக்கிறார் அருள்மொழிவர்மர். கேரள அரசியலில் பழுத்த அனுபவம் வாய்ந்த தேரரின் ஆலோசனை மிகவும் நூதனமாக உள்ளது. இப்பணிக்காகத் தேர்ந்தெடுக்கப்படும் இளைஞர்களான கம்பன் அரையனாரும் பரமன் மழபாடியாரும் எதிர்கொள்ளும் விசித்திரமான விறுவிறுப்பான அனுபவங்களே சேரர் கோட்டையின் கதை. தாங்கள் எதற்காகத் தேர்ந்தெடுக்கப்பட்டோம் என்பதை இறுதியில் கண்டறியும் இந்த இரு இளைஞர்கள், தங்களுக்கிடப்பட்ட பணியில் வெற்றிபெற வேண்டுமானால் அதற்காகத் தங்களின் உயிரையே பணயம் வைத்தாக வேண்டும் என்பதையும் அறிந்துகொள்கின்றார்கள்.
# சேரர் கோட்டை (புதினம்)

## கதாபாத்திரங்கள்

இது ஒரு புதினம் என அறியப்பட்டாலும் இது சரித்திரத்தில் உள்ள பாத்திரங்கள், சம்பவங்களை அடிப்படையாகக் கொண்டு எழுதப்பட்டுள்ளது. மேலும் தமிழகத்தின் பண்டைய வர்மக்கலை மற்றும் கேரள களரிப்பயிற்று பற்றிய பல நுட்பமான விபரங்களும் சரித்திரத் தரவுகளும் கையாளப்பட்டுள்ளன.  
- ராஜராஜ சோழன் (வரலாற்றுப் பாத்திரம்)
- ராஜராஜ பல்லவரையர் (வரலாற்றுப் பாத்திரம்)
- மஹா காசியப தேரர் (புனைவுப் பாத்திரம்)
- பரமன் மழப்பாடியார் (வரலாற்றுப் பாத்திரம்)
- கம்பன் மணியன் (எ) விக்கிரம சிங்க மூவேந்த வேளர் (வரலாற்றுப் பாத்திரம்)
- அமரபுஜங்க தேவர் (வரலாற்றுப் பாத்திரம்)
- சடைய மாற பாண்டியன் (வரலாற்றுப் பாத்திரம்)
- அரையன் மானபரணர் (வரலாற்றுப் பாத்திரம்)
- ரேணுகா தேவி (புனைவுப் பாத்திரம்)
- திருநாராயண பட்டாதிரி (புனைவுப் பாத்திரம்)
- வாமனன் நம்பூதிரி (புனைவுப் பாத்திரம்)
- ரவிதாசன் பஞ்சவன் பிரமாதிராஜன் (வரலாற்றுப் பாத்திரம்)
- பரமேஸ்வரன் (வரலாற்றுப் பாத்திரம்)
# எல். இராமமூர்த்தி

**எஸ். இராமமூர்த்தி** என்பவர் ஒரு புதுச்சேரி எழுத்தாளர். அண்ணாமலைப் பல்கலைக்கழகத்தில் மொழியியலில் முதுகலைப் பட்டமும், முனைவர் பட்டமும் பெற்றவர். புதுச்சேரி மொழியியல் பண்பாட்டு ஆராய்ச்சி நிறுவனத்தில் நான்கரை ஆண்டு காலம் இயக்குநர் பொறுப்பிலிருந்தவர். தற்போது மொழியியல் முதுநிலை விரிவுரையாளராகப் பணியாற்றி வருகிறார். ஆங்கிலத்தில் 2 நூல்களையும், தமிழில் 3 நூல்களையும் என 5 நூல்களை வெளியிட்டுள்ளார். இவர் எழுதிய *"தமிழ் இலக்கியங்கள் கட்டவிழ்ப்பும் கூட்டமைப்பும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் திறனாய்வு எனும் வகைப்பாட்டில் பரிசு பெற்றிருக்கிறது.
# மருதூர் அரங்கராசன்

**மருதூர் அரங்கராசன்** (பிறப்பு: திசம்பர் 9, 1952) என்பவர் ஒரு தமிழக எழுத்தாளர். ச. அரங்கராசன் எனும் இயற்பெயருடைய இவர் தமிழில் முனைவர் பட்டம் பெற்றவர். நெய்வேலி ஜவஹர் அறிவியல் கல்லூரியின் முதல்வர். ஆராய்ச்சி தொடர்பான 7 நூல்களை வெளியிட்டுள்ளார். இவர் எழுதிய *"யாப்பறிந்து பாப்புனைய"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் மொழி வரலாறு, மொழியியல், மொழி வளர்ச்சி, இலக்கணம் எனும் வகைப்பாட்டில் பரிசு பெற்றிருக்கிறது.
# அன்னூர் வட்டம்

** அன்னூர் வட்டம்** , தமிழ்நாட்டின் கோயம்புத்தூர் மாவட்டத்தில் உள்ள 11 வட்டங்களில் ஒன்றாகும்
இந்த வட்டத்தின் தலைமையகமாக அன்னூர் உள்ளது. இந்த வட்டத்தின் கீழ் 30 வருவாய் கிராமங்கள் உள்ளன  
கோயம்புத்தூர் வடக்கு வட்டத்தில் உள்ள அன்னூர் ஊராட்சி ஒன்றியத்திற்கு உட்பட்ட 22 கிராம ஊராட்சிகளும், சர்க்கார்சாமக்குளம் ஒன்றியத்திற்கு உட்பட்ட 8 ஊராட்சிகளையும் சேர்த்து மொத்தம் 30 வருவாய் கிராமங்கள் அடங்கிய புதிய அன்னூர் வட்டம் 2012 ஆம் ஆண்டு நவம்பர் 22 ஆம் தேதியன்று உருவாக்கப்பட்டது.
# கிணத்துக்கடவு வட்டம்

** கிணத்துக்கடவு வட்டம்** , தமிழ்நாட்டின் கோயம்புத்தூர் மாவட்டத்தில் உள்ள 11 வட்டங்களில் ஒன்றாகும்.
இந்த வட்டத்தின் தலைமையகமாக கிணத்துக்கடவு உள்ளது. இந்த வட்டத்தின் கீழ் 35 வருவாய் கிராமங்கள் உள்ளன.
# கிணத்துக்கடவு வட்டம்

## வரலாறு

2012 ஆம் ஆண்டு நவம்பர் 22 ஆம் தேதியன்று, பழைய பொள்ளாச்சி வட்டமானது பொள்ளாச்சி வட்டம், கிணத்துக்கடவு வட்டம் என இரு வட்டங்களாகப் பிரிக்கப்பட்டது. பொள்ளாச்சி வட்டத்தைச் சேர்ந்த 11 உள்வட்டங்களிலிருந்து, வடசித்தூர் உள்வட்டம் (9 கிராமங்கள்), கிணத்துக்கடவு உள்வட்டம் (12 கிராமங்கள்), கோவில்பாளையம் உள்வட்டம் (14 கிராமங்கள்) ஆகிய மூன்று உள்வட்டங்கள் அடங்கிய கிணத்துக்கடவு வட்டம் புதிதாக உருவாக்கப்பட்டது.
# அந்தியூர் வட்டம்

**அந்தியூர் வட்டம்** (*Anthiyur taluk*) தமிழ்நாட்டின் ஈரோடு மாவட்டத்தில் உள்ள 10 வட்டங்களில் ஒன்றாகும்.இந்த வட்டத்தின் தலைமையகமாக அந்தியூர் உள்ளது. இந்த வட்டத்தின் கீழ் அம்மாபேட்டை, அந்தியூர், பர்கூர், அத்தாணி என நான்கு உள் வட்டங்களும், 34 வருவாய் கிராமங்களும் உள்ளது.  
அம்மாபேட்டை ஊராட்சி ஒன்றியம் இவ்வட்டத்தில் உள்ளது.
# அந்தியூர் வட்டம்

## தோற்றம்

2012 ஆம் ஆண்டு நவம்பர் 22 ஆம் தேதியன்று, பழைய பவானி வட்டம் இரண்டாகப் பிரிக்கப்பட்டு அந்தியூர் உள்வட்டம், அத்தாணி உள்வட்டம், அம்மாபேட்டை உள்வட்டம், பர்கூர் உள்வட்டம் ஆகியவற்றைச் சேர்ந்த கிராமங்களை இணைத்து அந்தியூர் வட்டம் புதிதாக உருவாக்கப்பட்டது.
# அம்மன்கிளி முருகதாஸ்

**அம்மன்கிளி முருகதாஸ்** ஒரு ஈழத்து எழுத்தாளரும் தமிழியல் ஆய்வாளரும் ஆவார். சங்க இலக்கியம், நவீன தமிழ் இலக்கியம், பெண்ணிய விமர்சனம், நாடக இலக்கியம், மொழிபெயர்ப்பு ஆகியவற்றில் ஈடுபாடுடையவர். இவை தொடர்பான நூல்கள் மற்றும் கட்டுரைகள் பலவற்றை எழுதியுள்ளார்.  
அம்மன்கிளி முருகதாஸ் யாழ்ப்பாணப் பல்கலைக்கழகத்தில் தமிழைச் சிறப்புப் பாடமாகப் பயின்று தனது இளங்கலை, முதுகலை, மற்றும் கலாநிதிப் பட்டங்களைப் பெற்றுக்கொண்டார். பின்னர் கிழக்குப் பல்கலைக்கழகத்தின் மொழித்துறையில் முதுநிலைத்தமிழ்ப்பேராசிரியராக கடமையாற்றி பணியிலிருந்து ஓய்வு பெற்ற பின்னர் அதே பல்கலைக்கழகத்தின் தமிழ்த் துறையின் தகைசால் ஓய்வுநிலைப்பேராசிரியராக கடமையாற்றுகிறார்.  
பேராசிரியர் கா. சிவத்தம்பியின் "Drama in Ancient Tamil Society" என்ற ஆங்கில நூலினை "பண்டைய தமிழ்ச் சமூகத்தில் நாடகம்" என மொழிபெயர்த்து வெளியிட்டுள்ளார். இந்நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் பிறமொழிகளில் இருந்து தமிழாக்கம் செய்யப்படும் நூல்கள் எனும் வகைப்பாட்டில் பரிசு பெற்றிருக்கிறது.
# அம்மன்கிளி முருகதாஸ்

## வாழ்க்கைக் குறிப்பு

அம்மன்கிளி முருகதாஸ் யாழ்ப்பாணத்தின் பொலிகண்டி எனும் சிற்றூரில் இலங்கை நீர்ப்பாசண திணைக்களத்தின் மேற்பார்வையாளரான அமிர்தலிங்கம் கைலைநாதன், வல்லிபுரம் கைலாசபதியம்மா தம்பதிகளுக்கு மூத்தமகளாகப் பிறந்தார். ஆரம்பக்கல்வியை யாழ்/ பொலிகண்டி இந்து தமிழ் கலவன் பாடசாலையிலும் உயர்தரத்தினை யாழ்/ பருத்தித்துறை மெதடிஸ்த பெண்கள் உயர்தர பாடசாலை<nowiki/>யிலும் கற்று யாழ்ப்பாணப்பல்கலைக்கழகத்துக்கு தெரிவானார். அங்கு தமிழை சிறப்புப்பாடமாக கற்று முதல் வகுப்பு சித்திபெற்று 1980 இல் தனது இளங்கலைப் பட்டத்தைப்பெற்றுக்கொண்டார். அக்காலத்தில் பெயர் பெற்ற தமிழ் பேராசிரியர்களான பேராசிரியர் க. கைலாசபதி, பேராசிரியர் எம். ஏ. நுஃமான், பேராசிரியர் கா. சிவத்தம்பி, பேராசிரியர் சித்திரலேகா மௌனகுரு ஆகியோரிடம் கற்கும் வாய்ப்பினைப்பெற்றார். 1985 இல் தமிழக பெண் எழுத்தாளர் ராஜம் கிருஷ்ணன் (1925 - 2014) அவர்களின் நாவல்களை ஆய்வு செய்து தனது தமிழ் முதுகலைப் பட்டத்தையும் பெற்றுக்கொண்டார். தனது முனைவர் பட்டத்தினை 1999 இல் பேராசிரியர் கா. சிவத்தம்பி அவர்களின் மேற்பார்வையின் கீழ் ஆய்வு செய்து பெற்றுக்கொண்டார். கலாநிதிப்பட்டத்துக்காக இவர் செய்த ஆய்வே பின்னாளில் சங்கக் கவிதையாக்கம் - மரபும் மாற்றமும் எனும் தலைப்பில் நூலாக வெளியிடப்பட்டது. 1983 இல் வல்வெட்டித்துறையைச்சேர்ந்த கந்தசாமி முருகதாஸ் அவர்களை திருமணம் செய்து நான்கு குழந்தைகளைப்பெற்றுக்கொண்டார். மட்டக்களப்பு சாந்தி, சுகந்தி, திரையரங்குகளின் முகாமையாளராக பணியாற்றிய கந்தசாமி முருகதாஸ் 2022 இல் மாரடப்பால் காலமானார்.
# அம்மன்கிளி முருகதாஸ்

## பல்கலைக்கழகப் பணி

அம்மன்கிளி முருகதாஸ் இளங்கலைப்பட்டப்படிப்பின் பின்னர் யாழ்ப்பாணப்பல்கலைக்கழகத்தின் தமிழ்த்துறை மற்றும் நுண்கலைத்துறையில் தற்காலிக விரிவுரையாளராகவும் யாழ்/ சுண்டிக்குளி மகளிர் கல்லூரியில் க. பொ. த உயர்தர மாணவிகளுக்கு தமிழ் மற்றும் நாடகமும் அரங்கியலும் பாடங்களை கற்பிக்கும் ஆசிரியராகவும் பணியாற்றினார். 1992 ஆம் ஆண்டு கிழக்குப்பல்கலைக்கழகம், இலங்கை யின் தமிழ்துறையில் விரிவுரையாளராக இணைந்துகொண்டார். 1999 இல் முனைவர் பட்டத்தினைப் பெற்ற பிறகு, அவர் கிழக்குப் பல்கலைக்கழகத்தின் தமிழ்த் துறையில் சிரேஷ்ட விரிவுரையாளராகப் பதவி உயர்வு பெற்றார். 2001 ஆம் ஆண்டு கிழக்குப் பல்கலைக்கழகத்தின் மொழியியல் துறைத் தலைவராகப் பொறுப்பேற்றார். அதே ஆண்டு செப்டம்பர் மாதம் முதல் 2004 ஆம் ஆண்டு செப்டம்பர் மாதம் வரை கிழக்குப் பல்கலைக்கழகத்தின் கலை கலாசார பீடத்தின் பீடாதிபதியாகவும் கடமையாற்றினார். இந்தக் காலப்பகுதியிலேயே மட்டக்களப்பு சுவாமி விபுலானந்த இசை நடனக் கல்லூரியானது சுவாமி விபுலானந்த அழகியல் கற்கைகள் நிறுவகமாக மாற்றப்பட்டு கிழக்குப் பல்கலைக்கழகத்துடன் இணைக்கப்பட்டது குறிப்பிடத்தக்கது. இதே நிறுவகத்தின் பதில் பணிப்பாளராக 2015 ஏப்ரல் முதல் டிசம்பர் வரையும் பின்னர் 2019 முதல் 2021 வரையும் பணியாற்றினார்.  
பல்கலைக்கழகச் சேவையில் அவர் ஆற்றிய பணிகளுக்காக, ஓய்வுபெற்ற பின்னர் அவர் பல்கலைக்கழகத்தின் தமிழ்த் துறையின் முதலாவது தகைசால் ஓய்வுநிலைப் பேராசிரியராக நியமிக்கப்பட்டு, இன்றுவரை அப்பதவியில் தொடர்கிறார்.
# அம்மன்கிளி முருகதாஸ்

## இலக்கியப் பணி

பேராசிரியர் அம்மன்கிளி முருகதாஸ் தமிழின் குறிப்பிடத்தகுந்த ஓர் ஆய்வாளர் ஆவார். சங்கப்பாடல்கள் பற்றியும் ஈழத்து இலக்கியம் பற்றியும் இவரின் ஆய்வுகள் முக்கியமானவை. குறிப்பாக பேராசிரியர் அம்மன்கிளி முருகதாஸின் சங்கக் கவிதையாக்கம் மரபும் மாற்றமும் எனும் ஆய்வு நூலின் வழி அவர் அறிந்த உண்மைகள் தமிழ் ஆய்வுலகிற்கு நல்ல சிந்தனைத் தூண்டலை முன்வைக்கின்றன. இந்த ஆய்வு நூல் அவரது முனைவர் பட்ட ஆய்வின் நீட்சியாகும். இவ்வாய்வுக்காக யாழ்ப்பாணப்பல்கலைக்கழகத்தினால் வழங்கப்படும் 1999 ஆம் ஆண்டுக்கான தி. த. கனகசுந்தரம்பிள்ளை விருதினைப்பெற்றுக்கொண்டார். சங்கப் படைப்புகளின் ஆக்க முறைமை, இப்பாடல்களினூடு காணப்பெறும் வளர்ச்சி ஆகியன பற்றியும் இவை இரண்டிற்கும் சமூக நடைமுறைகளுக்கிடையில் காணப்பட்ட ஊடாட்டம் பற்றியும் இந்நூல் ஆராய்கின்றது.  
2005 ஆம் ஆண்டு பேராசிரியர் கார்த்திகேசு சிவத்தம்பி எழுதிய Drama in Ancient Tamil Society எனும் ஆங்கில நூலை "பண்டைத்தமிழ்ச்சமூகத்தில் நாடகம்" எனும் தலைப்பில் மொழிபெயர்த்து வெளியிட்டார். இதற்காக 2005 ஆம் ஆண்டின் தமிழக அரசால் வழங்கப்பட்ட தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டத்தில் சிறந்த மொழிபெயர்ப்புக்கான விருதினை பெற்றுக்கொண்டார்.
# அம்மன்கிளி முருகதாஸ்

## எழுதிய நூல்கள்

- ஈழத்து தமிழ் நாடக அரங்கப் பாரம்பரியம் (குமரன் புத்தக இல்லம், 2007)
- சங்கக் கவிதையாக்கம் - மரபும் மாற்றமும் (குமரன் புத்தக இல்லம், 2006)
# அம்மன்கிளி முருகதாஸ்

## மொழிபெயர்ப்பு

- பண்டைய தமிழ்ச் சமூகத்தில் நாடகம், கா. சிவத்தம்பி, (மொழிபெயர்ப்பு, குமரன் புத்தக இல்லம், 2005)
# அவசரத் தொலைபேசி எண்

, கோஸ்ட்டா ரிக்கா, எல் சால்வடோர், ஜோர்தான், லைபீரியா, பரகுவை, உருகுவை, ஐக்கிய அமெரிக்கா ஆகிய நாடுகளில் நடைமுறையில் உள்ள அவசரத் தொலைபேசி எண்கள்]]
**அவசரத் தொலைபேசி எண்** (*emergency telephone number*) என்பது அவசர நிலைமைகளில் பொது பாதுகாப்பு உதவிகளைப் பெறுவதற்காக நடைமுறையில் இருக்கும் தொலைபேசி எண்கள் ஆகும். பலநாடுகளில் அவசர உதவிகளைப் பெறும் இத்தகைய வலையமைப்புகள் நடைமுறையில் உள்ளன. இலகுவில் நினைவில் வைப்பதற்காக பொதுவாக மூன்று இலக்கங்களைக் கொண்டதாக இத் தொலைபேசி எண்கள் காணப்படும். சில நாடுகளில் வேறுபட்ட சேவைகளுக்கு வேறுபட்ட எண்கள் பயன்படுத்தும் முறைகளும் உள்ளன. ஐரோப்பிய ஒன்றியம், உருசியா, உக்ரைன் மற்றும் சுவிட்சர்லாந்தில் பொதுவான தொலைபேசி இலக்கமான 112 பயன்படுகின்றது. இலங்கையில் 119 காவல்படை அவசர அழைப்பு எண்ணாக உள்ளது.
# அவசரத் தொலைபேசி எண்

## இந்தியாவில் அவசரத் தொலைபேசி எண்கள்

1. காவல்துறை உதவி - 100
1. தீயணைப்பு மற்றும் மீட்புப் பணிகள் - 101
1. இலவச முதலுதவி வண்டி - 108
# ஹங்கேரிய குறிமானமுறை

**ஹங்கேரிய குறிமானமுறை (Eng: Hungarian notation)** என்பது கணினியியலில் நிரல்களில் பெயரிடும் ஒரு மரபாகும். இந்த குறிமானமுறை நிரல்களில் பயன்படுத்தப்படும் மாறிகள் மற்றும் செயலாற்றிகள் எந்த வகையைச் சேர்ந்தது எனவும், அவை அந்த நிரலில் எந்த பயன்பாட்டிற்காக உபயோகப்படுத்தப்படுகின்றன என்பதையும் குறிப்பாகத்தெரிவிக்கும். இதில் இரண்டுவகையான குறிமானமுறை உள்ளது அவை முறையே *அமைப்பு ஹங்கேரிய குறிமானமுறை(System hungarian notation), செயலி ஹங்கேரிய குறிமானமுறை(Apps hungarian notation)*.
# ஹங்கேரிய குறிமானமுறை

## அமைப்பு ஹங்கேரிய குறிமானமுறை

இது ஒரு மாறியின் அல்லது செயலாற்றியின் இருப்பு ரீதீயான வகையை(Physical type) சுட்டிவிளக்கிக்கொள்ள பயன்படுத்தப்படுகிறது.
# ஹங்கேரிய குறிமானமுறை

## செயலி ஹங்கேரிய குறிமானமுறை

இது ஒரு மாறியின் அல்லது செயலாற்றியின் தர்க்க ரீதீயான வகையை(Logical type) சுட்டிவிளக்கிக்கொள்ள பயன்படுத்தப்படுகிறது.
# அடர்ப்பித்தல்

**அடர்ப்பித்தல்** (*Beneficiation*) என்பது கனிமவியலில் பல செயல் முறைகளை கையாண்டு கனிமத்தில் உள்ள கசடு பொருள்களை நீக்கும் ஒரு இந்த முறையில் கனிமத்தாதுவின் மதிப்பு அதிகரிக்கப்படுகிறது. அடர்ப்பித்தல் முறை பல கனிமங்களுக்கு உபயோகிக்கப்படுகிறது. பொதுவாக இரும்பு தாது, நிலக்கரி, வைரம் போன்ற கனிமங்களுக்கு மதிப்பேற்ற அடர்ப்பித்தல் முறை பயன்படுகிறது.
# கார்னிகி மெல்லன் பல்கலைக்கழகம்

**கார்னிகி மெல்லன் பல்கலைக்கழகம் (Carnegie Mellon University)** ஐக்கிய அமெரிக்காவின் பென்னிசில்வேனியாவில் அமைந்துள்ள தனியார் ஆராய்ச்சிப் பல்கலைக்கழகம் ஆகும். கார்னிகி தொழினுட்பக் கல்லூரிகளை ஆன்றூ கார்னிகி நிறுவினார். பின்னர் மெல்லன் கல்வினிறுவனங்களுடன் இணைக்கப்பட்டது. உலகின் முன்னணி கல்வி நிறுவனங்கள், ஆராய்ச்சி மையங்களில் இதுவும் ஒன்று. ஆண்டுதோறும் முக்கிய எந்திரத் தொழினுட்பப் போட்டிகள் நடைபெறும்.
# கார்னிகி மெல்லன் பல்கலைக்கழகம்

## மேலும் பார்க்கவும்

- வர்ஜீனியா பல்கலைக்கழகம்
- கலிஃபோர்னியா பல்கலைக்கழகம்
# திணை

- **திணை** என்பது இலக்கணப் பாகுபாடு
- **தினை** என்பது ஒருவகைத் தானியம்  
- திணை இரண்டு வகைப்படும் அவை (சொல் பாகுபாடு) :
- உயர்திணை
- அஃறிணை
- திணை (பொருள் பாகுபாடு)
- அகத்திணை
- கைக்கிளை
- குறிஞ்சித்திணை
- முல்லைத்திணை
- மருதத்திணை
- நெய்தல் திணை
- பாலைத்திணை
- பெருந்திணை
- புறத்திணை {தொல்காப்பிய நெறி)
- வெட்சித்திணை
- வஞ்சித்திணை
- உழிஞைத்திணை
- தும்பைத்திணை
- வாகைத்திணை
- காஞ்சித்திணை
- பாடாண் திணை
- புறத்திணை (புறப்பொருள் வெண்பாமாலை நெறி)
- வெட்சித்திணை
- கரந்தைத்திணை
- வஞ்சித்திணை
- காஞ்சித்திணை
- நொச்சித்திணை
- உழிஞைத்திணை
- தும்பைத்திணை
- வாகைத்திணை
- பாடாண் திணை
- பொதுவியல் திணை
- கைக்கிளை
- பெருந்திணை
# நாகேஷ் நடித்த திரைப்படங்கள்
# அழகு நிலா

**அழகு நிலா ** 1962- இல் வெளியான தமிழ்த் திரைப்படம். இப்படத்தை ராகவன் புரொடக்சன்ஸ் தயாரிப்பில் இயக்குநர் ராகவன் இயக்கினார். இத்திரைப்படத்தின் பாடல்களை சீர்காழி சிவசிதம்பரம், பி. சுசீலா, சீர்காழி கோவிந்தராஜன் ஆகியோர் பாடினர்.
# அழகு நிலா

## நடிகர், நடிகையர்

;நடிகர்
- கல்யாண் குமார்
- கே. ஏ. தங்கவேலு
- ஆர். முத்துராமன்
- வி. கே. ராமசாமி
- டி. கே. இராமச்சந்திரன்
- கே. சாய்ராம்
- வி. பி. எஸ். மணி
- எஸ். எஸ். மணிநாதன்
- வைரம் கிருஷ்ணமூர்த்தி
- தசரதன்
- சுரேஷ்
- சித்தூர் வி. நாகையா (விருந்தினர் தோற்றம்)
- எம். கே. முஸ்தபா (விருந்தினர் தோற்றம்)  
;நடிகையர்
- மாலினி
- வசந்தி
- எம். எஸ். எஸ். பாக்கியம்
- குட்டி பத்மினி
- குழந்தை மங்கலம்
- இலட்சுமிகாந்தம்
# தேசிய மின்னணுவியல் மற்றும் தகவல் தொழில்நுட்பக்கழகம்

**தேசிய மின்னணுவியல் மற்றும் தகவல் தொழில்நுட்பக்கழகம்** (ஆங்கிலம்:National Institute of Electronics and Information Technology) இது இந்தியாவில் தகவல் மற்றும் ஒலிபரப்பு அமைச்சகத்தின் கீழ் இயங்கும் நிறுவனம் ஆகும்.
# தேசிய மின்னணுவியல் மற்றும் தகவல் தொழில்நுட்பக்கழகம்

## கண்ணோட்டம்

இந்தியாவின் குறிக்கோளுடைய தரமான மென்பொருள் ஏற்றுமதி திட்டங்கள், சமூகம் சாராத முறையான துறை மூலம் அதன் கவனுத்துடன் தயாரிக்கப்பட்ட பாடத்திட்டத்தை கொடுப்பதன் மூலம், கணினி அறிவு பரவலுக்கான புரட்சி, கணினி வல்லுநர்களை உருவாக்குதல் மற்றும் கிராமப்புற இளைஞர்களுக்கு வேலை வாய்ப்பை அதிகரிக்கும் பொருட்டு அவர்களின் தகவல் தொழில்நுட்ப திறன் மற்றும் மின் அணு சாதனங்களை பழுது நீக்கம் ஆகியன பயிற்சி அளித்தல்.
# உடன்போக்கு

**உடன்போக்கு** என்பதைத் "கொண்டுதலைக் கழிதல்" என்று தொல்காப்பியம் குறிப்பிடுகிறது. காதல் கொண்ட தலைவன் தன்மீது காதல் கொண்ட தலைவியைத் தன் ஊருக்கு அழைத்துச் செல்வதைத் தொல்காப்பியர் கொண்டுதலைக் கழிதல் என்கிறார். காதலனுடன் காதலி சென்றாள் என்னும் பொருள்படப் பிற்கால இலக்கணங்கள் அதனை உடன்போக்கு எனக் குறிப்பிடுகின்றன. இது பாலைத்திணை உரிப்பொருளில் அடங்கும் செய்தி.  
பண்டைய தமிழகத்தில் காதல் கொண்ட தலைவனும் தலைவியும் பிறர்க்குச் சொல்லாமல் ஊரை விட்டுச் சென்றுவிடுவது என்று பொருள்படும். தலைவி தலைவனுடன் செல்வதால் உடன் போக்கு என்று கூறப்படுகிறது. தோழி அறிவுரை கூறி தலைவியைத் தலைவனுடன் அனுப்புதல் செவிலி அனுப்பிவைத்தல் பற்றிய பாடல்கள் சங்க நூல்களில் உள்ளன.
# உடன்போக்கு

## தற்காலம்

தற்காலத்தில் இது *வீட்டை விட்டு ஓடுதல்* என்று கூறப்படுகிறது. அந்த காதலர்கள் ஓடுகாலி என்ற வசவுச் சொல்லாலும் தற்காலத்தில் குறிப்பிடப்படுகின்றனர்.
# லோகநாதப் பெருமாள் கோவில், திருக்கண்ணங்குடி

**லோகநாதப் பெருமாள் கோவில்,** தமிழ்நாட்டில் நாகப்பட்டினம் மாவட்டத்திலுள்ள சிக்கலுக்கு அருகில், திருக்கண்ணங்குடி என்னும் ஊரில் அமைந்துள்ள விஷ்ணு கோவிலாகும். இக்கோவில் 108 திவ்ய தேசங்களில் ஒன்று. மேலும் இது பஞ்சகிருஷ்ண தலங்களிலும் ஒன்றாகும்.
# லோகநாதப் பெருமாள் கோவில், திருக்கண்ணங்குடி

## அமைவிடம்

இக்கோவில் நாகப்பட்டினம் மாவட்டத்திலுள்ள திருக்கண்ணங்குடியில் அமைந்துள்ளது. நாகப்பட்டினம்–திருவாரூர் சாலையில் நாகப்பட்டினத்திலிருந்து சுமார் 8 கி.மீ. தொலைவிலும் சிக்கலில் இருந்து 2 கி.மீ. தூரத்திலும் இந்தக் கோவில் உள்ளது. கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°45'23.7"N, 79°45'48.7"E (அதாவது, 10.756584°N, 79.763521°E) ஆகும்.
# லோகநாதப் பெருமாள் கோவில், திருக்கண்ணங்குடி

## கோவில்

பரந்த வளாகத்தில் 5 அடுக்கு இராஜ கோபுரத்துடன் இக்கோவில் அமைந்துள்ளது.
;மூலவர்
லோகநாதப் பெருமாள். இவர் சியாமளமேனிப் பெருமாள்என்றும் அழைக்கப்படுகிறார். பெருமாள் இங்கு நின்ற கோலத்தில் கிழக்கு நோக்கிக் காட்சி தருகிறார்.
;தாயார்
லோகநாயகி தாயார்.
;விமானம்  
;தல விருட்சம்
மகிழம்
;தீர்த்தங்கள்
ராவண புஷ்கரணி தீர்த்தம்,
# லோகநாதப் பெருமாள் கோவில், திருக்கண்ணங்குடி

## தல வரலாறு

வசிஷ்ட முனிவர் வெண்ணெயால் கிருஷ்ண விக்கிரகம் செய்து வழிபட்டு வந்தார். அவரது ஆழ்ந்த பக்தியின் காரணமாக அந்த விக்கிரகம் உருகாமல் இருந்து வந்தது. ஒரு நாள் கிருஷ்ணர் சிறுவனாக வசிஷ்டரின் வீட்டுக்குள் நுழைந்து வெண்ணெய் விக்கிரகத்தைச் சாப்பிட்டு விட்டு வெளியே ஓடினார். ஓடிய சிறுவனைத் துரத்திச் சென்றார் வசிஷ்டர். சிறுவன் ஓடிய வழியில் ஒரு மகிழ மரத்தடியில் சில முனிவர்கள் அமர்ந்து கிருஷ்ணரைத் தியானம் செய்துகொண்டிருந்தனர். ஓடிவந்த சிறுவன் கிருஷ்ணரே என அவர்கள் புரிந்து கொண்டனர். சிறுவனாய் வந்த கிருஷ்ணர் அவர்களின் பக்தியில் மகிழ்ந்து, அவர்களுக்கு ஒரு வரம் தருவதாகச் சொல்ல, அவர்கள் கிருஷ்ணரை அவ்விடத்திலேயே தங்கிவிடுமாறு வேண்டினர். அவரும் அங்கேயே தங்கிவிட்டார். துரத்தி வந்த வசிஷ்டரும் கிருஷ்ணர் நடத்திய லீலையை அறிந்து கொண்டார். இந்நிகழ்வு நடந்ததாகக் கூறப்படும் இடம்தான் திருக்கண்ணன்குடி. அவ்விடத்தில் லோகநாதப் பெருமாள் கோவில் கோபுரத்துடன் எழுப்பப்பட்டது.
# லோகநாதப் பெருமாள் கோவில், திருக்கண்ணங்குடி

## மங்களாசாசனம்

திருமங்கை ஆழ்வார் இத்தலத்தை 10 பாசுரங்களில் (1748-1757) பாடியுள்ளார்.
# லோகநாதப் பெருமாள் கோவில், திருக்கண்ணங்குடி

## பஞ்சகிருஷ்ண தலங்கள்

தமிழ்நாட்டிலுள்ள பஞ்சகிருஷ்ண தலங்களில் இத்தலமும் ஒன்று. ஏனைய நான்கு தலங்கள் கபிஸ்தலம், திருக்கோவிலூர், திருக்கண்ணங்குடி, திருக்கண்ணமங்கை ஆகிய ஊர்களிலுள்ள பெருமாள் கோவில்கள் ஆகும்.  
| கோவில் | அமைவிடம் |
| --- | --- |
| லோகநாதப் பெருமாள் கோவில் | திருக்கண்ணங்குடி |
| கஜேந்திரவரதர் கோவில் | கபிஸ்தலம் |
| நீலமேகபெருமாள் கோவில் | திருக்கண்ணபுரம் |
| பக்தவக்ஷலபெருமாள் கோவில் | திருக்கண்ணமங்கை |
| உலகளந்தபெருமாள் கோவில் | திருக்கோவிலூர் |
# விக்கிப்பீடியா:உங்களுக்குத் தெரியுமா/சனவரி 16, 2013

- உலகின் தற்போதைய கத்தோலிக்கக் கர்தினால்களிலேயே மிக இளையவர் இந்தியரான **பசேலியோஸ் கிளேமிஸ் பாவா** ஆவார்.
- தமிழ்நாடு மாநிலத்தின் பெருநிலப்பரப்பையும் இராமேசுவரத்தையும் இணைக்கும் **பாம்பன் பாலம்** இந்தியாவின் முதல் கடல் பாலம் ஆகும்.
- **ஜெசிக்கா காக்ஸ்** உலகின் முதல் கைகளற்ற விமான ஓட்டுநர் மற்றும் கைகளற்ற முதல் கருப்பு பட்டயம் பெற்றவர் ஆவார்.
- செருமனியில் **உல்ம் மினிஸ்டர்** எனும் லூதரனிய தேவாலயம் உலகிலுள்ள மிகவும் உயரமான தேவாலயம் ஆகும்.
- சுமாத்திராவின் முன்னாள் மன்னரான ஆதித்திய வர்மனின் **சுருவாசோ கல்வெட்டு** மலாயு, தமிழ் ஆகிய மொழிகளில் அமைக்கப்பட்டுள்ளது.
# விக்கிப்பீடியா:உங்களுக்குத் தெரியுமா/சனவரி 23, 2013

- இந்தியாவின் மிகப்பழைய பள்ளிவாசலான **சேரமான் ஜும்மா பள்ளிவாசல்** (படம்) பின் தீணார் என்பவரால் சேரமான் பெருமாள் என்ற சேர மன்னனின் வேண்டுகோளுக்கு இணங்க கட்டப்பட்டது.
- **அருமன் வாயு**க்களின் உருகுநிலைக்கும் கொதி நிலைக்கும் உள்ள வேறுபாடு 10 <sup>o</sup>C ஐ விடக் குறைந்ததாகவே காணப்படுகின்றது.
- **கிரியா தீபிகை** என்பது 16ம் நூற்றாண்டில் வாழ்ந்த சிவாக்கிர யோகிகள் என்ற தமிழரால் வடமொழியில் எழுதப்பட்ட ஒரு பத்ததி நூல் ஆகும்.
- **உள்-பிணைவு படிவாக்கம்** என்பது விரும்பிய டி.என்.ஏ பகுதிகளை விரும்பிய பரப்பிகளில் விரும்பிய நிலைகளில் எளிமையாகவும், விரைவாகவும் செய்யக்கூடிய பக்டிரியல் படிவாக்கமுறை ஆகும்.
- நியூத்திரனை இங்கிலாந்தின் இயற்பியல் அறிஞரான **ஜேம்ஸ் சட்விக்** 1932இல் கண்டுபிடித்தார்.
# விக்கிப்பீடியா:இன்றைய சிறப்புப் படம்/2013

| சிறப்புப் படம் பகுதியானது தற்போது லுவா நிரல்வரி உதவியால் முதற்பக்கத்தில் தானாகவே இற்றைப்படுத்தப்படுகிறது (being updated). எனவே, மீடியாவிக்கியில் கொடாநிலையான (default) மாதங்களின் பெயர்களே அந்நிரலுக்கு அளபுருக்களாகத் (parameters) தரப்படும். எனவே தயவுசெய்து மாதங்களை இவ்வாறு பயன்படுத்தவும்.  
**<big><big>ஜனவரி, பெப்ரவரி, மார்ச், ஏப்ரல், மே, சூன், சூலை, ஆகத்து, செப்டம்பர், அக்டோபர், நவம்பர், திசம்பர்</big></big>** | } |
| --- | --- |  
<inputbox>
type=create
preload=வார்ப்புரு:சிறப்புப் படம் செய்முறை
default=விக்கிப்பீடியா:இன்றைய சிறப்புப் படம்/[மாதம் தேதி, ஆண்டு]
buttonlabel=உருவாக்குக
width=75
break=no
bgcolor=#FFFFFF
</inputbox>
# கண்ணா லட்டு தின்ன ஆசையா

***கண்ணா லட்டு தின்ன ஆசையா (Kanna Laddu Thinna Aasaiya)*** மணிகண்டன் தயாரித்து 2013 ல் வெளிவந்த நகைச்சுவை தமிழ்த் திரைப்படம். இதில் சந்தானம், பவர் ஸ்டார் சீனிவாசன், விசாகா சிங், சேது, கோவை சரளா ஆகியோர் நடித்துள்ளனர்.
. இதை சந்தானம், ராம நாராயணனுடன் இணைந்து உருவாக்கியுள்ளார்.
# கண்ணா லட்டு தின்ன ஆசையா

## கதை

மூன்று நண்பர்கள் ஒற்றுமையாக உள்ளார்கள். சிவாவின் (சேது) வீட்டிற்கு எதிரே புதிதாக வரும் வீட்டில் சௌமியா (விசாகா சிங்) உள்ளார். அவரை யார் காதலிப்பது என்பதில் இவர்களுக்குள் போட்டி வருகிறது. யாரை சௌமியா காதலித்தாலும் மற்றவர்கள் அக்காதலை ஏற்றுக்கொள்வது என்று ஒப்புக்கொள்கிறார்கள். சிவா சௌமியாவின் சித்தி கோவை சரளாவிற்கு உதவி சௌமியா மனதில் இடம் பிடிக்க முயலுகிறார். கலியபெருமாள் (சந்தானம்) சௌமியாவின் சித்தப்பாவிடம் பாட்டு கற்றுக்கொள்ளுகிறேன் என்று சௌமியாவின் வீட்டிற்கு வந்து அவர் மனதில் இடம் பிடிக்க முயலுகிறார். பவர் குமார் (பவர் ஸ்டார் சீனிவாசன்) சௌமியாவின் அப்பாவிடம் நடனம் கற்றுக்கொள்ளுகிறேன் என்று சௌமியாவின் வீட்டிற்கு வந்து அவர் மனதில் இடம் பிடிக்க முயலுகிறார். மூவரும் தங்கள் காதலை சௌமியாவிடம் தெரிவிக்கின்றனர். இதனால் குழப்பமடையும் சௌமியா தன் பக்கத்து வீட்டுக்கார மாமியின் (தேவதர்சினி) ஆலோசனைப்படி தான் நடிகர் சிம்புவை காதலிப்பதாக பொய் சொல்கிறார். சௌமியாவின் பிறந்தநாளுக்கு சிம்புவை கொண்டுவர முயல்கிறார்கள். முடிவில் சௌமியா சிவாவை காதலிக்கிறார்.
# கண்ணா லட்டு தின்ன ஆசையா

## பாடல்கள்

இத்திரைப்படத்தின் பாடல்களுக்கு தமன் இசையமைத்துள்ளார்.. இப்படம்
ஆசையே அலை போலே, லவ் லெட்டர், ஹேய் உன்னைத்தான், பர்த்டே, டூயட் சாங், போட்டி என ஐந்து பாடல்களைக் கொண்டுள்ளது.
# கண்ணா லட்டு தின்ன ஆசையா

## கதை பற்றி சர்ச்சை

இந்தப்படத்தின் கதை தன்னுடைய இன்று போய் நாளை வா திரைப்படத்தின் கதையை கொண்டது எனக்கூறி இயக்குநர் பாக்யராஜ் நீதிமன்றத்தில் வழக்கு தொடர்ந்தார். தன் கதையை பயன்படுத்த தன்னிடம் அனுமதி வாங்காமலயே தன்னிடம் அனுமதி வாங்கிவிட்டதாக பொய் கூறியுள்ளனர் என்றும் குற்றம் சாட்டினார் , . நீதிமன்ற உத்தரவுப்படி இப்படத்தின் தொடக்கத்தில் இப்படம் இன்று போய் நாளை வா படத்தின் தழுவல் என்றும் பாக்கியராஜுக்கு நன்றியும் கூறி படத்தை வெளியிட்டனர் .
# பிபிசி உலக சேவை

**பிபிசி உலக சேவை** (*BBC World Service*) உலகின் மிகப்பெரிய பன்னாட்டு ஒலிபரப்புக் கூட்டுத்தாபனம் ஆகும். இந்நிறுவனம் ஆங்கிலம், தமிழ் உள்ளிட்ட 27 உலக மொழிகளில் நிகழ்ச்சிகளையும் செய்திகளையும் வழங்குகிறது. உலகெங்கும் ஏறத்தாழ 18.8 மில்லியன் மக்கள் இவ்வானொலியைக் கேட்கின்றனர் என்று தெரிய வந்துள்ளது. இவ்வானொலியில் விளம்பரங்கள் வெளியிடப்படுவதில்லை.  
உலக அளவிலான இந்த சேவைக்கு பிரித்தானிய அரசு நிதி வழங்குகிறது.
# பிபிசி உலக சேவை

## மொழிகள்

தற்போது கீழுள்ள மொழிகளில் தனிப் பிரிவுகள் உள்ளன. ஒவ்வொரு பிரிவிற்கும் தனித்தனி நிகழ்ச்சிகள் உண்டு.  
- அரபி மொழி
- அஜர்பைஜானிய மொழி
- வங்காள மொழி
- பர்மிய மொழி
- கண்டோனியம்
- பிரெஞ்சு
- அவுசா
- இந்தி
- இந்தோனேசிய மொழி
- கின்யார்வாண்டா
- கிருண்டி
- கிர்கிசு மொழி
- நேபாளி மொழி
- பாஷ்டோ
- பாரசீக மொழி
- போர்த்துக்கேயம்
- உருசிய மொழி
- சிங்களம்
- சோமாலிய மொழி
- எசுப்பானியம்
- சுவாகிலி
- தமிழ் - பிபிசி தமிழோசை
- துருக்கியம்
- உக்குரைனிய மொழி
- உருது
- உசுபெக் மொழி
- வியட்நாமிய மொழி
# பாக்கிசுத்தான் ஒலிபரப்புக் கூட்டுத்தாபனம்

**பாக்கிஸ்த்தான் ஒலிபரப்புக் கூட்டுத்தாபனம்** அல்லது **ரேடியோ பாக்கிஸ்த்தான்** என்பது பாக்கிஸ்த்தான் நாட்டைச் சேர்ந்த ஒரு வானொலி ஒலிபரப்புப் பிணையமும் பாக்கிஸ்த்தான் அரசினால் மேலாண்மை செய்யப்படும் ஒரு பெரும் நிறுவனமும் ஆகும். இதன் தலைமையகம் இஸ்லாமாபாத்தில் அமைந்துள்ளது.
ரேடியோ பாக்கிஸ்த்தானின் ஒலிபரப்பு பாக்கிஸ்த்தானின் அனைத்து மாகாணங்களிலும் பிற ஆசியப்பகுதிகளிலும் வெளியாகின்றது.  
இது பாக்கிஸ்த்தானின் உள்ளூர் மொழிகளான உருது, பஞ்சாபி மற்றும் ஆசிய அளவிலான மொழிகளான ஆங்கிலம், உருசிய மொழி, நேபாள மொழி, தமிழ், இந்தி, வங்காள மொழி உள்ளிட்ட 34 மொழிகளில் செய்திகளை வெளியிடுகிறது. ஒப்பளவில் இவ்வானொலி ஒலிபரப்பிற்கு ஈடாக பிபிசியின் உருது மொழிச் சேவைகள் வழங்கப்படுகின்றன.
# தி. சுப்புலாபுரம்

**தி. சுப்புலாபுரம்** ஆண்டிபட்டி வட்டத்தில் உள்ள ஆண்டிபட்டி ஊராட்சி ஒன்றியப் பகுதியிலுள்ள கிராமப் பஞ்சாயத்துகளுள் ஒன்று. . இது ஆண்டிப்பட்டியில் இருந்து ஆறு கிலோ மீட்டர் தொலைவிலும் தேனியில் இருந்து இருபது கிலோமீட்டர் தொலைவிலும் அமைந்துள்ளது. இந்த ஊரின் பெயரில் உள்ள தி எனும் முன்னொட்டு திம்மரசநாயக்கனூரைக் குறிக்கிறது. ஒரே பெயரில் பல ஊர்கள் இருப்பதால் ஏற்படும் குழப்பத்தைத் தவிர்க்க இந்த முன்னொட்டு முறை பயன்படுத்தப்பட்டது. இதே பெயர் தாங்கி கண்டமனூர் சாலையில் சுப்புலாபுரம் உள்ளது அதன் பெயர் எம்(மரிக்குண்டு).சுப்புலாபுரம்.உழவும் நெசவும் இவ்வூரின் முக்கியத் தொழில்கள். பல கைத்தறி மற்றும் விசைத்தறித் தொழிலகங்கள் இங்கே செயல்படுகின்றன. அதில் TRT TeX குறிப்பிடும்படியான வர்த்தகம் புரிகிறது. இந்த ஊரில் நெய்யப்படும் துணிகளுக்கு தனி மவுசு தமிழகமெங்கும் உண்டு.  
இந்த ஊரிலுள்ள நாழிமலைக்கருகில் அரசு உயர்நிலைப்பள்ளி ஒன்று செயல்படுகிறது. சிறப்பான ஆரம்ப சுகாதார நிலையம் உள்ளது, அஞ்சலகம், வங்கி (சவுத் இந்தியன் வங்கி) ஆகிய அடிப்படை வசதிகளும் அமைந்துள்ளன.  
தமிழகத்தில் சாலியர் சமுதாய மக்கள் அதிக எண்ணிக்கையில் வாழும் ஊர்களுள் ஒன்று. இந்த ஊரில் ஒரு குறிப்பிட்ட சமுதாயத்தினர் வாழும் “பெரிய வீடு” என்று அழைக்கப்படும் குடியிருப்பு ஒன்று அமைந்துள்ளது. நூறாண்டுகளுக்கும் பழமையான இந்த வீட்டில் நூற்றுக்கணக்கானோர் வசிக்கின்றனர்.  
இதற்கடுத்தபடியாக கவரா நாயுடு சமூக மக்களும் அதிக அளவில் வசிக்கின்றனர்.  
<b>கண்ணன் இலவச கல்வி மையம் </b>  
இந்த கல்வி சேவை மையம் சமூக நல கண்ணோட்டமுள்ள நபர்களால் நடத்தப்பட்டு வருகிறது. கடந்த ஆண்டு (2013-2014) கல்வி ஆண்டில் 11 மாணவ மாணவிகள் 450 மதிப்பெண்களுக்கு மேல் பெற்றுள்ளனர்.  
இந்த கல்வி நிலையம் இலவசமாக நடத்தப்பட்டு வருகின்ற போதிலும் நல்ல மதிப்பெண் பெற்றிருப்பது சிறப்பு
# பெரிய திருமடல்

**பெரிய திருமடல்,** மடல் என்னும் சிற்றிலக்கிய வகையைச் சேர்ந்த ஒரு தமிழ் நூல். இதனை இயற்றியவர் திருமங்கையாழ்வார். இது நாராயணனைப் பாட்டுடைத் தலைவனாகக் கொண்டது. மடல் இலக்கியவகையின் முன்னோடி நூல்களில் ஒன்றாகக் காணப்படும் இந்நூல் நாலாயிர திவ்வியப் பிரபந்தத்தின் (பாசுரம்: 2713 - 2790) பகுதியாகும். பெண்கள் மடலூர்தல் இல்லை என்ற பழைய மரபை மாற்றி இயற்றப்பட்டுள்ளது இந்நூல்.
# ரயத்துவாரி நிலவரி முறை

**ரயத்துவாரி** என்பது பிரித்தானிய இந்தியாவில் விவசாய நிலங்களில் இருந்து வரி வசூல் செய்யும் இரு முறைகளில் ஒன்றாக இருந்தது. மற்றொன்று ஜமீன்ந்தாரி முறை.  
ரயத்துவாரி முறையின் படி பிரித்தானிய அரசு நிலத்தைப் பயிரிடுபரிடம் நேரடியாக வரி வசூல் செய்தது. “ரயத்து” என்ற சொல்லுக்கு “உழவர்” என்று பொருள். பயிரிடுபவர்களிடம் வரி வசூல் செய்து அரசுக்குச் செலுத்தும் இடைத்தரகர்கள் இம்முறையில் இருக்கவில்லை. மற்றொரு முறையான ஜமீந்தாரி முறையில் பயிரிடுபவர்களிடமிருந்து வரி வசூல் செய்த ஜமீன்தார்கள் அதில் ஒரு பகுதியை தாங்கள் வைத்துக்கொண்டு மீதியானதை அரசுக்குச் செலுத்தினர். அரசுக்கும் பயிரிடுபவருக்கும் இடையே இடைத்தரகராகச் செயல்பட்டனர். ரயாட்வாரி முறையில் பயிரிடுபவர் நிலத்தீர்வையை நேரடியாக அரசுக்குச் செலுத்தினர். தனது நிலத்தை அவர் நினைத்தவாறு விற்கவோ, அன்பளிப்பாகக் கொடுக்கவோ, அடகு வைக்கவோ முடிந்தது. விதிக்கப்படும் தீர்வையை அவர் தவறாமல் செலுத்தி வரும் வரை சட்டப்படி அவரை அரசால் அவரது நிலத்திலிருந்து வெளியேற்ற இயலாது. மேலும் தான் பயிரிடும் நிலத்தின் அளவை நினைத்தபடி கூட்டவும் குறைக்கவும் உரிமை பெற்றிருந்தார். பஞ்ச காலங்களிலும், விளைச்சல் குறைவான காலங்களிலும் விளைச்சலுக்கு ஏற்ப நிலத்தீர்வை குறைத்துக் கொள்ளப்பட்டது.  
1833 செயிண்ட் ஹெலினா சட்டப்படி இரயத்துவாரி நிலவரி வசூலிக்கும் முறை துவங்கியது. சென்னையை அடுத்து மும்பை மாகாணத்திலும் இது அறிமுகப்படுத்தப்பட்டது.
# ரயத்துவாரி நிலவரி முறை

## இதனையும் காண்க

- நிரந்தரத் தீர்வு
- ஜமீந்தார்
- செயிண்ட் ஹெலினா சட்டம் 1833
- இந்தியாவில் கம்பெனி ஆட்சி
# டெல்லி கணேஷ்

**டெல்லி கணேஷ்** (*Delhi Ganesh)* என்ற திரைப் பெயரால் அறியப்படும் கார்ப்போரல் **எம். கணேசன்** (Corporal **M.** **Ganesan** ; 1 ஆகத்து 1944 - 9 நவம்பர் 2024) தமிழ் நடிகர் ஆவார். இவர் பெரும்பாலும் குணசித்திர வேடங்களில் காணப்படும் ஒரு தமிழ்த் திரைப்பட நடிகர். கமலஹாசன் உடன் இணைந்து இவர் நடித்த நகைச்சுவைத் திரைப்படங்களில் சிறப்பான நடிப்பை வெளிப்படுத்தியவர். இவரது பாத்திரம் நாயகன் மற்றும் மைக்கேல் மதன காமராஜன் திரைப்படங்களில் மிகவும் சிறப்பாக அறியப்பட்டது. இவர் 1976 இல் இருந்து தற்போது வரை 400 இக்கும் மேற்பட்ட திரைப்படங்களில் நடித்துள்ளார். இவர் தக்சிண பாரத நாடக சபா (DBNS) எனப்படும் 'தில்லி' நாடகக் குழுவில் ஒரு உறுப்பினராக இருந்தார். இவருக்கு டெல்லி கணேஷ் என்ற மேடைப் பெயர் கே. பாலசந்தரால் வழங்கப்பட்டது. பட்டினப்பிரவேசம் (1976) திரைப்படத்தின் மூலம் கே. பாலசந்தரால் தமிழ்த் திரையுலகிற்கு அறிமுகப்படுத்தபட்டார்.
# டெல்லி கணேஷ்

## துவக்க கால வாழ்க்கை

தமிழ்நாட்டின் இன்றைய தென்காசி மாவட்டத்தில் உள்ள கீழப்பாவூரில் 1 ஆகத்து 1944 அன்று கணேசன் என்ற பெயரில் பிறந்தார். இந்த ஊர் இவரது தாயார் பிச்சுவின் சொந்த ஊராகும். இருப்பினும், கணேசனின் பள்ளி ஆசிரியரான இவரது தந்தை மகாதேவனின் சொந்த ஊரான வல்லநாட்டில் (இன்றைய தூத்துக்குடி மாவட்டத்தில்) வளர்ந்தார். அங்கே உள்ள துக்கப்பளியில் பயின்றார். இவருக்கு ஒரு அக்காளும் ஒரு தம்பியும் இருந்தனர். அச்சமயத்தில் நிகழ்ந்த 1965 மற்றும் 1971 இந்திய-பாகிஸ்தான் போர்களின் போது ஜம்மு காஷ்மீரில் பணியாற்றினார். இந்த காலகட்டத்தில், தில்லியைச் சேர்ந்த நாடகக் குழுவான *தட்சிண பாரத நாடக சபா* நடத்திய நாடகங்களில் நடித்தார்.  
இந்திய விமானப்படையிலிருந்து விலகிய பிறகு, காத்தாடி ராமமூர்த்தியின் நாடகக் குழுவில் இணைந்தார். இவர் அங்கு பணிபுரிந்த போது, *டௌரி கல்யாண வைபோகமே* என்ற நாடகத்தில் குசேலர் கதாபாத்திரத்தில் நடித்ததபோது தன் வாழ்வில் திருப்புமுனையை அடைந்தார். குசேலராக கணேஷின் நடிப்பு இயக்குநர் கே. பாலச்சந்தரின் கவனத்தை ஈர்த்தது. இறுதியில் கணேஷை அவர் இயக்கிய பட்டினப்பிரவேசத்தில் நடிக்க வைத்தார். மேலும் பாலச்சந்தரின் இயக்கத்தில் அந்த பாத்திரத்தில் கணேஷ் சிறப்பாக நடித்து பாராட்டுகளைப் பெற்றார்.[9] சென்னையில் உள்ள இந்திய உணவுக் கழகத்தில் தட்டச்சராக சிறிது காலம் பணிபுரிந்தார்.  
1981 ஆம் ஆண்டு எங்கம்மா மகராணி படத்தில் டெல்லி கணேஷ் நாயகனாக நடித்தார். அதன் பின்னர் டெல்லி கணேஷ் நடித்த பெரும்பாலான கதாபாத்திரங்களாக துணை நடிகர் அல்லது நகைச்சுவை நடிகர் வேடங்களே இருந்தது. ஆனால் இவர், அபூர்வ சகோதரர்கள் (கதாபாத்திரம்-பிரான்சிஸ்) போன்ற படங்களில் வில்லனாகவும் நடித்தார். இவரது மிகவும் குறிப்பிடத்தக்க படங்கள் சிந்து பைரவி, நாயகன், மைக்கேல் மதன காமராஜன், ஆஹா மற்றும் தெனாலி.  
டெல்லி கணேஷ் ஒரு முக்கியமான தமிழ் வானொலி மற்றும் தொலைக்காட்சித் தொடர் நடிகராவார். இவர் இதுவரை 8 முக்கிய சின்னத்திரை தொடர்களில் நடித்துள்ளார். சன் தொலைக்காட்சியில் ஒளிபரப்பான **வசந்தம்** மற்றும் **கஸ்தூரி** போன்ற தொடர்களில் அப்பா வேடங்களில் நடித்தார்.
# டெல்லி கணேஷ்

## பெற்ற விருதுகள்

1. 1979 - பசி திரைப்படத்திற்கு "தமிழ்நாடு மாநில அரசின் சிறந்த நடிகருக்கான" விருது
1. 1993 - 1994 - தமிழ்நாடு மாநில அரசின் "கலைமாமணி விருது"
# டெல்லி கணேஷ்

## டெல்லி கணேஷ் நடித்த திரைப்படங்கள்

### தமிழ்த் திரைப்படங்கள்
1. முதல் பயணம்(1994)
1. வண்டிச்சோலை சின்ராசு(1994)
1. வாட்ச்மேன் வடிவேலு (1994)
1. வா மகளே வா (1994)
1. அரண்மனைக் காவலன் (1994)
1. உங்கள் அன்புத் தங்கச்சி (1994)
1. முதல் உதயம்(1995)
1. விட்னஸ்(1995)
1. வேலுச்சாமி(1995)
1. கிழக்கு மலை(1995)
1. கோலங்கள் (1995)
1. சின்ன வாத்தியார் (1995)
1. டியர் சன் மருது(1995)
1. அவதாரம்(1995)
1. அவள் போட்ட கோலம் (1995)
1. ஆணழகன்(1995)
1. அவ்வை சண்முகி (1996)
1. காலா பானி (சிறைச்சாலை) (1996)
1. கிழக்கு முகம்(1996)
1. மிஸ்டர். ரோமியோ (1996)
1. செங்கோட்டை (1996)
1. வாழ்க ஜனநாயகம் (1996)
1. வெற்றி விநாயகர் (1996)
1. ஆஹா(1997)
1. மூவேந்தர்(1997)
1. காலமெல்லாம் காத்திருப்பேன் (1997)
1. அரிச்சந்திரா(1997)
1. அரவிந்தன்(1997)
1. அபிமன்யு(1997)
1. பொற்காலம்(1997)
1. வீரபாண்டிக் கோட்டையிலே(1997)
1. பகைவன்(1997)
1. இருவர்(1997)
1. தர்ம சக்கரம்(1997)
1. மாறாத உறவு (1997)
1. மை இந்தியா(1997)
1. காதலா காதலா (1998)
1. பொன்மனம்(1998)
1. கொண்டாட்டம்(1998)
1. கண்ணாத்தாள்(1998)
1. கோல்மால்(1998)
1. சிவப்பு நிலா(1998)
1. என் ஆச ராசாவே(1998)
1. புதுமைப்பித்தன்(1998)
1. சங்கமம்(1999)
1. மனம் விரும்புதே உன்னை(1999)
1. பூவெல்லாம் கேட்டுப்பார்(1999)
1. அன்புள்ள காதலுக்கு(1999)
1. இரணியன்(1999)
1. தொடரும்(1999)
1. நிலவே முகம் காட்டு(1999)
1. ஒருவன்(1999)
1. பிரியமானவளே(2000)
1. ஹே ராம்(2000)
1. மிடில் கிளாஸ் மாதவன்(2001)
1. தெனாலி (2001)
1. அழகான நாட்கள் (2001)
1. தவசி (2001)
1. மிட்டா மிராசு(2001)
1. கிருஷ்ணா கிருஷ்ணா(2001)
1. ஆனந்தம்(2001)
1. ஸ்ரீ ராஜராஜேஸ்வரி(2001)
1. மிட்டா மிராசு(2001)
1. தென்காசிப் பட்டணம்(2002)
1. தமிழன்(2002)
1. பாபா (திரைப்படம்)(2002)
1. மாறன்(2002)
1. நைனா(2002)
1. பேசாத கண்ணும் பேசுமே(2002)
1. ஜூனியர் சீனியர்(2002)
1. காமராசு(2002)
1. ஜே! ஜே!(2003)
1. தம் (2003)
1. நளதமயந்தி (2003)
1. சாமி (2003)
1. அரசு (2003)
1. ஆளுக்கொரு ஆசை (2003)
1. ஜூலி கணபதி (2003)
1. ராமச்சந்திரா (2003)
1. எதிரி (2004)
1. தஸ் (2005)
1. ஆணை (2005)
1. லண்டன் (2005)
1. மந்திரன் (2005)
1. தலை நகரம் (2006)
1. மெர்குரி பூக்கள் (2006)
1. கோவை பிரதர்ஸ் (2006)
1. சொல்லி அடிப்பேன் (2007)
1. மாமதுரை (2007)
1. சபரி (2007)
1. முனி (2007)
1. பொய் சொல்ல போறோம்(2008)
1. தெனாவட்டு (2008)
1. மாசிலாமணி (2009)
1. வேட்டைக்காரன் (2009)
1. அயன் (2009)
1. உனக்காக என் காதல் (2010)
1. துரோகம் நடந்தது என்ன (2010)
1. போக்கிரி ராஜா (2010)
1. குட்டிப் பிசாசு (2010)
1. பௌர்ணமி நாகம் (2010)
1. அம்பாசமுத்திரம் அம்பானி (2010)
1. கொல கொலயா முந்திரிக்கா (2010)
1. தமிழ் படம் (2010)
1. காதலர் கதை (2011)
1. ஆயிரம் விளக்கு (2011)
1. சபாஷ் சரியான போட்டி (2011)
1. பொன்னர் சங்கர் (2011)
1. பவானி ஐ. பி. எஸ். (2011)
1. இளைஞன் (2011)
1. காவலன் (2011)
1. காசேதான் கடவுளடா (2011)
1. கருவறை (2012)
# டெல்லி கணேஷ்

## டெல்லி கணேஷ் நடித்த திரைப்படங்கள்

### மலையாளத் திரைப்படங்களில்

| ஆண்டு | திரைப்படம் | கதாபாத்திரம் |  |
| --- | --- | --- | --- |
| 1993 | *துருவம்* | இராமய்யன் |  |
| *தேவாசுரம்* | பணிக்கர் |  |  |
| 1994 | *தி சிட்டி* | கமிசனர் முத்துலிங்கம் ஐபிஎஸ் |  |
| 1996 | *காலப்பனி* | பாண்டியன் |  |
| 2005 | *கொச்சி ராஜாவு* | சத்தியமூர்த்தி |  |
| 2006 | *கீர்த்தி சக்கரா* | ஜெயின் தந்தை |  |
| 2010 | *போக்கிரி ராஜா* | வேலு |  |
| 2014 | *பெருச்சாழி* | தமிழ்நாட்டுப் பிரதிநிதி |  |
| 2015 | *லாவெண்டர்* | ஐசாவின் தாத்தா |  |
| 2019 | *மனோகரம்* | அலி பாய் | } |
# டெல்லி கணேஷ்

## டெல்லி கணேஷ் நடித்த திரைப்படங்கள்

### பிற மொழித் திரைப்படங்களில்

**இவர் நடித்த பிற மொழித் திரைப்படங்கள்**  
| ஆண்டு | திரைப்படம் | கதாபாத்திரம் | மொழி |
| --- | --- | --- | --- |
| 1991 | *ஜெய்த்ர யாத்ரா* | தெலுங்கு |  |
| 2005 | *டஸ்* | சூர்யகாந்த் ரைடு | இந்தி |
| 2006 | *நாயுடும்மா* | தெலுங்கு |  |
| 2009 | *புண்ணமி நாகு* | பூசாரி |  |
| *அஜப் பிரேம் கி கசப் ககானி* | கோயில் பூசாரி | இந்தி |  |
| 2013 | *சென்னை எக்ஸ்பிரஸ்* | கிராமத்தவர் |  |
# டெல்லி கணேஷ்

## டெல்லி கணேஷ் நடித்த திரைப்படங்கள்

### பின்னணிக் குரல் கலைஞராக

**பின்னணிக் குரல் கொடுத்த திரைப்படங்கள்**  
| திரைப்படம் | நடிகர் | மொழி |
| --- | --- | --- |
| *மழலைப்பட்டாளம்* | விஷ்ணுவர்தன் | தமிழ் |
| *47 நாட்கள்* | சிரஞ்சீவி |  |
| *குடும்பம் ஒரு கதம்பம்* | பிரதாப் போத்தன் |  |
| *தங்கமகன்* | இரவீந்திரன் |  |
| *காதல் தேவதை* | சிரஞ்சீவி | தமிழ் (மொழி மாற்றுத் திரைப்படங்கள்) |
| *தேவராகம்* | நெடுமுடி வேணு |  |
| *வீரன்* | லோகேஷ் |  |
# டெல்லி கணேஷ்

## டெல்லி கணேஷ் நடித்த திரைப்படங்கள்

### தொலைக்காட்சித் தொடர்கள்

**இவர் நடித்த தொலைக்காட்சித் தொடர்களின் பட்டியல்**  
| ஆண்டு | தொடர் | கதாபாத்திரம் | தொலைக்காட்சி |
| --- | --- | --- | --- |
| *இப்படிக்கு தென்றல்* |  |  |  |
| *மனிதர்கள்* |  |  |  |
| *வேலை* |  |  |  |
| *தினேஷ் கணேஷ்* |  |  |  |
| 1990 | *கோட்டைப்புரத்து வீடு* | பொதிகை தொலைக்காட்சி |  |
| 1996–1997 | *மர்மதேசம்* | கே. ஆர்., உளவியலாளர் | சன் தொலைக்காட்சி |
| 1998 | *செல்லம்மா* | இயக்குநராகவும் பணியாற்றினார். |  |
| 1999–2000 | *மர்மதேசம்* | சக்கரவர்த்தி, சோதிடர் |  |
| 2000 | *காஸ்டி மாப்பிள்ளை* |  |  |
| *சிறு தொடர்கள் -பிளாஸ்டிக் விழுதுகள்* | ராஜ் தொலைக்காட்சி |  |  |
| 2002–2003 | *நம்பிக்கை* | சன் தொலைக்காட்சி |  |
| *ஜனனி* |  |  |  |
| *வீட்டுக்கு வீடு லூட்டி* | ஜெயா தொலைக்காட்சி |  |  |
| 2002–2004 | *முகங்கள்* | சன் தொலைக்காட்சி |  |
| 2002–2003 | *சிகரம்* |  |  |
| 2003–2005 | *சொர்கம்* |  |  |
| 2003 | *குங்குமம்* |  |  |
| 2004–2006 | *மனைவி* |  |  |
| *கல்கி* | ஜெயா தொலைக்காட்சி |  |  |
| 2006 | *பெண்* | காசி | சன் தொலைக்காட்சி |
| 2006–2007 | *வாடகை வீடு* | கலைஞர் தொலைக்காட்சி |  |
| 2006–2012 | *கஸ்தூரி* | சன் தொலைக்காட்சி |  |
| 2007–2008 | *பல்லாங்குழி* | பொதிகை தொலைக்காட்சி |  |
| *பொறந்த வீடா புகுந்த வீடா* | சன் தொலைக்காட்சி |  |  |
| 2007–2009 | *வசந்தம்* |  |  |
| 2008 | *திருப்பாவை* | தேசிகாச்சேரி |  |
| 2008–2009 | *தீபங்கள்* | கலைஞர் தொலைக்காட்சி |  |
| 2009–2012 | *செல்லமே* | தவசி | சன் தொலைக்காட்சி |
| 2009–2010 | *எங்கே பிராமணன்* | ஜெயா தொலைக்காட்சி |  |
| 2010–2011 | *விஜய் தொலைக்காட்சி* | விஜய் தொலைக்காட்சி |  |
| 2012 | *ஆஹா* |  |  |
| 2013–2014 | *தேனிலவு* | இராஜசேகர் | சன் தொலைக்காட்சி |
| 2013–2015 | *தேவதை* |  |  |
| *சொந்த பந்தம்* |  |  |  |
| 2014 | *பைரவி ஆவிகளுக்குப் பிரியமானவள்* |  |  |
| 2018–2019 | *லட்சுமி ஸ்டோர்ஸ்* | இராஜேந்திரன் | சன் தொலைக்காட்சி
ஜெமினி தொலைக்காட்சி |
| 2021 | *தாலாட்டு* | கணபதி குருக்கள் | சன் தொலைக்காட்சி |
| 2022–தற்போது வரை | *மாரி* | நீலகண்டன் | ஜீ தமிழ் |
| 2022–தற்போது வரை | *இலக்கியா* | சன் தொலைக்காட்சி | } |
# டெல்லி கணேஷ்

## டெல்லி கணேஷ் நடித்த திரைப்படங்கள்

### வலைத்தொடர்

**இவர் நடித்த வலைத்தொடர்கள்**  
| ஆண்டு | வலைத்தொடர் | ஒளிப்பரப்பிய தளம் |  |
| --- | --- | --- | --- |
| 2018 | *அமெரிக்கா மாப்பிள்ளை* | ஜீ5 |  |
| 2021 | *நவரசா* | நெற்ஃபிளிக்சு | } |
# டெல்லி கணேஷ்

## டெல்லி கணேஷ் நடித்த திரைப்படங்கள்

### பின்னணிக் குரல்

**தொலைக்காட்சித் தொடருக்கு பின்னணிக்குரல்**  
| ஆண்டு | தலைப்பு | நடிகர் | தொலைக்காட்சி |  |
| --- | --- | --- | --- | --- |
| 1987 | *மால்குடி டேஸ்* | கிரீஷ் கர்னாட் | தூர்தர்சன் | } |
# டெல்லி கணேஷ்

## இறப்பு

டெல்லி கணேஷ் முதுமை, பிற மருத்துவச் சிக்கல்கள் காரணமாக சென்னையில் 2024 நவம்பர் 9 அன்று இரவு 11:30 மணியளவில் காலமானார்.
# சிந்துப் பிரபந்தம்

**சிந்துப் பிரபந்தம்,** 13 ஆம் நூற்றாண்டில் தோன்றிய நூல்களில் ஒன்று. இந்த நூல் இப்போது கிடைக்கவில்லை. காஞ்சிபுரம் வரதராசப் பெருமாள் கோயில் கல்வெட்டு ஒன்று இந்த நூலைக் குறிப்பிடுகிறது. திருவாழி பரப்பினான் கூத்தன் என்பவன் இந்த நூலைப் பாடி, அதற்குப் பரிசாகப் பொத்தம்பி நாட்டு அரசனிடமிருந்து வள்ளுவப் பாக்கம் என்ற ஊரை முற்றுட்டாகப் பெற்றான் என்று அந்தக் கல்வெட்டு குறிப்பிடுகிறது.  
மதுராந்தகப் பொத்தம்பிச் சோழன் என்பவன் பவணந்தி முனிவரைப் பேணிய சீயகங்கன் என்பவனின் அம்மான். இவன் ‘திருவாழி பரப்பினான் சந்தி’ என்னும் பெயரில் திருநீர்மலை கோயிலுக்கு நிலம் வழங்கித் திருப்பணிகள் செய்தவன் என வேறு கல்வெட்டுகள் குறிப்பிடுகின்றன. எனவே இந்தச் சோழன் இந்த நூலுக்கு ஊரைப் பரிசாக வழங்கியவன் எனக் கொள்ளப்படுகிறது.
# சிந்துப் பிரபந்தம்

## கருவிநூல்

மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, பதிப்பு 2005
# திண்டிமம்

**திண்டிமம்** என்பது ஒருவகைப் பறை முழக்கம். இதனை ‘டிண்டிமம்’ என்பர். ‘டமாரம்’ என்பது இக்கால வழக்கு. முரசு முழக்குதல், கொம்பு ஊதுதல் முதலான ஆரவார முழக்கங்களின் திண்மை கொண்டு விளங்குவதால் இந்த முழக்கத்தின் கூட்டொலியைத் திண்டிமம் என்றனர். திண்டிமம், டிண்டிமம் ஆகிய சொற்களை வடசொல் என மு. ராகவையங்கார் குறிப்பிடுகிறார்.  
ஆசுகவி பாடவல்ல புலவர்கள் வெளியே பொதுப்பணி நிமித்தமாகச் செல்லும்போது திண்டிமம் என்னும் பறை முழக்கத்தோடு செல்லும் உரிமை பெற்றிருந்தனர். இதனைத் திருச்செந்தூர் முருகன் பிள்ளைத்தமிழ் குறிப்பிடுகிறது.
:பண்தரு பெருங்கவிப் புலமைக்கு நீ சொன்ன
:படி திண்டிமம் முழங்க (சப்பாணிப் பருவம் 2)
:பாவாணர் மங்கலக் கவிமொழி பாடி
:பரிந்து திண்டிமம் முழங்க
திண்டிமம் என்னும் சொல் பிங்கல நிகண்டில் வருகிறது.
# திண்டிமம்

## கருவிநூல்

- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005
# சிராமலை அந்தாதி

**சிராமலை அந்தாதி** என்னும் நூல் 10 ஆம் நூற்றாண்டில் தோன்றியது. வேம்பையர் கோன் நாராயணன் என்பவர் இதன் ஆசிரியர். இது மண்டலித்து வரும் அந்தாதி நூல். 102 கட்டளைக் கலித்துறைப் பாடல்கள் இதில் உள்ளன.
;பாடல் – எடுத்துக்காட்டு
:மெல்லிய செந்தமிழ் மாலைக்கு மெய்ப்பொருள் வேண்டும் எனச்
:சொல்லிய கோவிற்கு அருள் செய்தவன் கழலும் முகிலை
:வல்லிய மால் களிறு என்று தன் வாள் உகிரால் கதுவச்
:செல் விழிச் சாரல் சிராமலை மேய திருவடியே.  
கட்டளைக் கலித்துறை:  
மெல்லிய செந்தமிழ் மாலைக்கு மெய்ப்பொருள் வேண்டுமெனச்  
சொல்லிய கோவிற்(கு) அருள்செய் தவன்கழ லும்முகிலை  
வல்லிய மால்களி(று) என்றுதன் வாளுகி ரால்கதுவச்  
செல்விழிச் சாரல் சிராமலை மேய திருவடியே.  
எழுத்துக் கணக்கை உடைய கலித்துறை என்று பொருள்.  
அடிதோறும் ஐந்து சீர்களை உடையது. ஒவ்வோரடியும் தனித்தனியே வெண்டளை அமைய வேண்டும்.  
ஈற்றுச் சீர் மட்டும் விளங்காய்ச் சீராகி, ஏகாரத்தில் முடியும். (இடையில் விளங்காய்ச் சீர் வராது.)  
இந்த இலக்கணம் அமைந்தால் ஒவ்வோரடியிலும் ஒற்றெழுத்துகளை விட்டு எண்ணிப் பார்த்தால்,  
நேரசையில் தொடங்கினால் பதினாறு எழுத்துக்களும்,  
நிரையசையில் தொடங்கினால் பதினேழு எழுத்துக்களும் இருக்கும்.  
இந்தக் கணக்குத் தவறவே தவறாது.
# சிராமலை அந்தாதி

## கருவிநூல்

- மு. அருணாசலம், தமிழ் இலக்கிய வரலாறு, பத்தாதாம் நூற்றாண்டு, பதிப்பு 2005
# அஸ்சிராஜ் மகா வித்தியாலயம், அக்கரைப்பற்று

**அஸ்சிராஜ் மகா வித்தியாலயம்** இலங்கையின் கிழக்கு மாகாணத்தில் அம்பாறை மாவட்டத்தில் நாவிதன்வெளி பிரதேச செயலக வட்டாரத்தில் அக்கரைப்பற்று நகரில் ஒரு பாடசாலையாகும்.  
அஸ்சிராஜ் மகா வித்தியாலயம் 1952ம் ஆண்டு நிறுவப்பட்டது. இதில் தற்போது 800 மாணவர்கள் கல்வி கற்கின்றார்கள். இப்பாடசாலையின் தலைமை ஆசிரியராக எஸ். எம். எம். யூசுப் பணியாற்றுகிறார். இப்பாடசாலையின் அபிவிருத்தியில் பாடசாலை அபிவிருத்திச் சங்கம், பழைய மாணவர் சங்கம் போன்றன பங்குபற்றுகின்றன.
# மடலேறுதல்

**மடல் ஊர்தல்** (மடலூர்தல்) என்பது சங்ககால வழக்கங்களில் ஒன்று. இதனை **மடலேறுதல்** என்றும் கூறுவர். தலைவன் தான் விரும்பிய தலைவியை அடைவதற்காக மடலூர்தல் வழக்கம். காதலில் தோல்வியுற்ற சங்ககாலத் தலைவன், ஊரார் தன் காதலை உணரும் பொருட்டு மேனியில் சாம்பலைப் பூசிக் கொண்டு யாரும் சூடாத எருக்கு போன்ற மலர்களைச் சூடிக் கொண்டு பனைமரத்தின் அகன்ற மடல்களால் செய்யப்பட்ட குதிரை ஒன்றில் ஊர்ந்து காண்போர் கேட்கும் வண்ணம் தலைவியின் பெயரைக் கூவிக்கொண்டு செல்தல் ஆகும். இது இழிவான ஒன்றாக கருதப்படுகிறது. எனவே தன்னைச் சந்திக்க மறுக்கும் தலைவியிடம் தோழி மூலம் நான் மடலேறி விடுவேன் என்ற காமம் மிகுந்த தலைவன் சொல்வது உண்டு. காமம் மிகுந்த ஆடவர்க்கு மட்டுமே மடலேறுதல் உண்டு. பெண்கள் மடலேறியதாய் சங்கப்பாடல்கள் இல்லை. என்ன நிலை நேர்ந்தாலும் பெண் இந்த வழக்கத்தை மேற்கொள்வது இல்லை. ஆனால் பக்தி பாவத்தில் தங்களைப் பெண்ணாய் பாவித்துப் பாடிய ஆழ்வார்கள் சிலர், பெண்டிர் மடலேறியதாய்ப் பாடி உள்ளனர். ஒரு முறை மடலேறிய தலைவன் காதலி திருமணத்திற்கு ஒத்துக் கொள்ளவில்லையென்றால் மறுமுறை மடலேறுவதில்லை. தன் வாழ்வை முடித்துக் கொள்வான்.  
தன்னை விரும்பாத பெண்ணுக்காக மடலூர்வேன் என்று தலைவன் சொன்னால், அது கைக்கிளை ஒழுக்கம். மடலூர்ந்து வந்து ஒருத்தியைப் பெறுவது பெருந்திணை ஒழுக்கம். மடலூர்தல் என்பது தலைவனும் தலைவியும் விரும்பி, பெற்றோர் பெண்ணைத் தர மறுக்கும்போதும் நிகழ்வது.
# மடலேறுதல்

## மடல் - விளக்கம்

தலைவியை அடைய முடியாத தலைவன், உடம்பெல்லாம் திருநீறு பூசிக் கொண்டு, கையில் தலைவியின் ஓவியம் கொண்ட கிழியுடன் நாற்சந்தியில் பனை மட்டையால் செய்யப்பட்ட குதிரை மீதேறி நிற்க, பிறர் அதனை இழுத்துச் செல்வர். தலைவன் தலைவி நினைவாகவே இருப்பான். பனை மட்டையால் செய்யப்பட்ட குதிரை வடிவம் 'மடல்' ஆகும்.  
இந்நிகழ்வால் தலைவன் தலைவியை அடைய முடியாமல் தவிப்பது ஊராருக்குத் தெரிய வந்து, தலைவனின் துயர் காணும் ஊரார், அவனுடன் தலைவியைச் சேர்த்து வைக்க எடுக்கும் முயற்சியால் தலைவன் தலைவியை அடைய வாய்ப்பு ஏற்படும்.  
*மடல் கூறல்*, *மடல் விலக்கு* என இருநிலைகளை நம்பி அகப்பொருள் முன் வைக்கிறது. தலைவன் தலைவியை அடைய மடல் ஏறுவேன் என்று கூறுவது மடல் கூறல். தலைவனை மடல் ஏறவேண்டாம் எனத் தடுப்பது மடல் விலக்கு.
# மடலேறுதல்

## தமிழ் இலக்கியத்தில்

### சங்க நூல்

மடலூரும் தலைவன் அணிந்துகொள்ளும் மாலையில் பூளை, ஆவிரை, எருக்கு ஆகிய பூக்கள் தொடுக்கப்பட்டிருக்கும்.
# மடலேறுதல்

## தமிழ் இலக்கியத்தில்

### திருக்குறள்

- காமத்தில் துன்புறுபவர்களுக்கு மடலூர்தல்தான் வலிமை .
- தாங்கமுடியாவிட்டால் வெட்கத்தை விட்டுவிட்டு மடலேறுவர்.
- காமுற்றவர் மடலேறுவர்.
- அவள்தான் என்னை மடலேறும் நிலைக்கு ஆளாக்கினாள்
- இரவெல்லாம் தூக்கமின்றி மடலூர்தல் பற்றியே நினைத்துக்கொண்டிருக்கிறேன்
- கடல் போல் காமம் இருக்கும்போதும் பெண் மடலேறுவது இல்லை. அதனால் ஆணைவிடப் பெண்ணே மேலானவள்.
# மடலேறுதல்

## மடல் (சிற்றிலக்கியம்)

மடலேறுதலைப் பாடும் நூல் மடல் எனப்படுகிறது. தமிழில் மடல் வகை சிற்றிலக்கியங்களின் முன்னோடியாக உள்ளவை திருமங்கை ஆழ்வாரால் இயற்றப்பட்ட பெரிய திருமடலும் சிறிய திருமடலும் ஆகும். இவை பெண்கள் மடலூர்தல் இல்லை என்ற பழைய மரபை மாற்றி, திருமங்கை ஆழ்வார் மிகுந்த பக்தியால் இறைவனைத் தலைவனாகவும் தன்னைத் தலைவியாகவும் பாவித்து மடலேறுவதாகக் கூறுவதாக அமைந்துள்ளன.
# உரையாசிரியர்கள் (காலநிரல்)

பண்டைய தமிழ் இலக்கண நூல்கள் நூற்பாக்களாகவும், இலக்கிய நூல்கள் பாடல்களாகவும் அமைந்திருந்தன. இவை சுருக்கம், மனத்தில் பதியும் எளிமை முதலான பாங்குகளுடன் எழுதப்பட்டவை. உரைநடைப் பாங்கில் பேசும் மக்களுக்குப் புரிவதற்காக அந்த இலக்கண, இலக்கிய நூல்களுக்கு உரைநூல்கள் தோன்றின. இத்தகைய **உரைநூல்களை எழுதிய பல ஆசிரியர்களின் காலநிரல்** எளிய ஒப்பு நோக்குக்காக இங்கு தரப்படுகிறது.
- எட்டாம் நூற்றாண்டுக்கு முன்னர் எந்த உரைநூலும் எழவில்லை. நக்கீரர் இறையனார் அகப்பொருள் உரை இக்காலத்தில் தோன்றியது.
# உரையாசிரியர்கள் (காலநிரல்)

## 9 ஆம் நூற்றாண்டு

- தமிழ்நெறி விளக்கம் என்னும் இலக்கண நூலுக்கு நூலாசிரியரே உரையும் எழுதியுள்ளார்.
# உரையாசிரியர்கள் (காலநிரல்)

## 10 ஆம் நூற்றாண்டு

- மணக்குடவர் திருக்குறளுக்கு உரை எழுதினார். இவர் சைவர்
- நீலகண்டனார் என்னும் சைவர் நக்கீரரின் இறையனார் களவியல் உரையை எழுதிவைத்தார்.
- ஆத்திரையன் பேராசிரியன் என்னும் சைவர் தொல்காப்பியம் பொதுப்பாயிரம் பகுதிக்கு உரை எழுதினார்.
# உரையாசிரியர்கள் (காலநிரல்)

## 11 ஆம் நூற்றாண்டு

இலக்கிய உரைகள்
- சிலப்பதிகாரம் அரும்பத உரையாசிரியர்
- பரிப்பெருமாள் திருக்குறள் உரை. இவர் சைவர்
இலக்கண உரைகள்
- யாப்பருங்கல உரையாசிரியர். இவர் சைனம்
- குணசாகரர் - யாப்பருங்கலக் காரிகை உரையாசிரியர். இவர் சைனர்.
- இளம்பூரணர் - தொல்காப்பியம் முழுமைக்கும் உரை எழுதியவர். இவர் சைனர்.
# உரையாசிரியர்கள் (காலநிரல்)

## 12 ஆம் நூற்றாண்டு

இலக்கிய உரைகள்
- புறநானூறு 266 பாடல்களுக்கு உரை எழுதிய 'பழைய உரை' ஆசிரியர்.
- அடியார்க்கு நல்லார் சிலப்பதிகார உரை (சைவம்)
- திருக்கோவையார் 'பழைய உரை' எழுதியவர்
இலக்கண உரை
- பெருந்தேவனார் (வீரசோழிய உரையாசிரியர்)
# உரையாசிரியர்கள் (காலநிரல்)

## 13 ஆம் நூற்றாண்டு

இலக்கிய உரை
- காலிங்கர் - திருக்குறள் உரை
- பரிமேலழகர் - திருக்குறள் உரை, பரிபாடல் உரை - வைணவர்
- பழைய உரையாசிரியர்கள்
- திருமுருகாற்றுப்படை பழைய உரை
- ஐங்குறுநூறு பழைய உரை
- அகநானூறு பழைய உரை
- பதிற்றுப்பத்து பழைய உரை
- பதுமனார் - நாலடியார் உரை (சைவம்)
- தருமனார் - நாலடியார் உரை (சைவம்)
- நாலடியார் விளக்கவுரை ஆசிரியர்
- பேராசிரியர் (திருக்கோவையார் உரையாசிரியர்)(சைவம்)
- பலர் - பதினெண்கீழ்க்கணக்கு நூல்களின் உரையாசிரியர்கள்
இலக்கண உரை
- வச்சணந்திமாலை உரையாசிரியர் (சைனம்)
- பேராசிரியர் - தொல்காப்பியம் பொருளதிகார உரை (சைவம்)
- இராசபவித்திர பல்லவதரையர் - அவிநயம் நூலும் உரையும் (சைனம்) (இப்போது கிடைக்கவில்லை)
- சேனாவரையர் - தொல்காப்பியம் சொல்லதிகாரம் உரை (சைவம்)
- நாற்கவிராச நம்பி - நம்பியகப்பொருள் நூலும் உரையும் (சேனம்)
# உரையாசிரியர்கள் (காலநிரல்)

## 14 ஆம் நூற்றாண்டு

இலக்கிய உரை
- நச்சினார்க்கினியர் - பத்துப்பாட்டு உரை, கலித்தொகை உரை, சிந்தாமணி உரை (சைவம்)
- சமய திவாகர முனிவர் - நீலகேசி உரை (சைனம்)
இலக்கண உரைகள்
- மயிலைநாதர் - நன்னூல் உரை (சைனம்)
- களவியற்காரிகை உரையாசிரியர் (சைவம்)
- நச்சினார்க்கினியர் - தொல்காப்பிய உரை (முழுமைக்கும்) (சைவம்)
# உரையாசிரியர்கள் (காலநிரல்)

## 15 ஆம் நூற்றாண்டு

இலக்கிய உரை
- தக்கயாகப்பரணி உரையாசிரியர் (சைவம்)
- பரிதியார் - திருக்குறள் உரை (சைவம்)
இலக்கண உரை
- தொல்காப்பியம் சொல்லதிகாரம் பழைய உரையாசிரியர் (சைவம்)
- கல்லாடர் - தொல்காப்பியம் சொல்லதிகாரம் உரை (சைவம்)
- தெய்வச்சிலையார் - தொல்காப்பியம் சொல்லதிகாரம் உரை (சைவம்)
- சாமுண்டிதேவ நாயகர் - புறப்பொருள் வெண்பாமாலை உரை (சைவம்)
- நேமிநாத உரையாசிரியர் (சைனம்)
# உரையாசிரியர்கள் (காலநிரல்)

## ஒப்பிட்டுக் காண்க

- உரையாசிரியர்கள் (அகரவரிசை)
# உரையாசிரியர்கள் (காலநிரல்)

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பதிப்பு 2005
# ஆயுத அரியணை

**ஆயுத அரியணை** என்பது கிறிசுத்தோவாவோ கன்காவாட்டோ என்பவரால், பயன்பாட்டிலிருந்து விலக்கப்பட்ட ஆயுதங்களைப் பயன்படுத்திச் செய்யப்பட்ட ஒரு சிற்பம் ஆகும். 2002 ஆம் ஆண்டிலிருந்து இது பிரித்தானிய அருங்காட்சியகத்தில் உள்ளது. பிற எந்தப் பொருளைக் காட்டிலும் கூடிய அளவு வெவ்வேறு விதமாகக் காட்டப்பட்ட பொருள் இதுவாக இருக்கலாம் எனவும் கருதப்படுகின்றது.